RESOLUCIÓN do 8 de setembro de 2010 pola que se dá publicidade aos convenios de colaboración subscritos por este ente público no primeiro e segundo cuadrimestres do ano 2010.
EMPRESA PÚBLICA DE OBRAS E SERVIZOS HIDRÁULICOS — III. OUTRAS DISPOSICIÓNS — 04/10/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos pola Empresa Pública de Obras e Servizos Hidráulicos durante o primeiro e segundo cuadrimestres do ano 2010, que se incorpora como anexo a esta resolución.
Santiago de Compostela, 8 de setembro de 2010.
Ethel Mª Vázquez Mourelle
Presidenta da Empresa Pública de Obras
e Servizos Hidráulicos
ANEXO
Convenios de colaboración subscritos pola Empresa Pública de Obras e Servizos Hidráulicos durante o primeiro e segundo cuadrimestres do ano 2010:
-Convenio de colaboración entre a Confederación Hidrográfica do Miño-Sil e a Empresa Pública de Obras e Servizos Hidráulicos, para a formalización da cesión de uso e da encomenda de xestión da explotación, mantemento e conservación da estación depuradora de augas residuais de Guillarei e demais instalacións de saneamento da bacía do río Louro.
-Convenio de colaboración entre a Consellería de Medio Ambiente, Territorio e Infraestruturas, o organismo autónomo Augas de Galicia, a Empresa Pública de Obras e Servizos Hidráulicos e o Concello de Cabanas, para a execución da obra dotación de abastecemento de auga e mellora para o polígono de Vilar do Colo e futura ampliación industrial. Cabanas, de clave OH.215.962.
-Convenio de colaboración entre a Consellería de Medio Ambiente, Territorio e Infraestruturas, o organismo autónomo Augas de Galicia, a Empresa Pública de Obras e Servizos Hidráulicos, a Deputación Provincial de Lugo e o Concello de Barreiros, para a financiación e execución dos proxectos de urbanización, abastecemento e saneamento nos núcleos de San Cosme, San Pedro, San Miguel de Reinante e Reinante.
-Convenio de colaboración entre a Consellería de Medio Ambiente, Territorio e Infraestruturas, a Empresa Pública de Obras e Servizos Hidráulicos e o Concello de Pontevedra, para a execución das obras de infraestruturas hidráulicas en parroquias do concello de Pontevedra. Fase 2.
-Convenio de colaboración entre a Consellería de Medio Ambiente, Territorio e Infraestruturas, a Empresa Pública de Obras e Servizos Hidráulicos e o Concello de Barro, para a execución da obra mellora do contorno do río Barosa. Barro (Pontevedra), de clave OH.436.639.
-Convenio de colaboración entre a Empresa Pública de Obras e Servizos Hidráulicos, Portos de Galicia e o Concello de Mugardos, para a execución e mantemento de colectores xerais e estación de bombeo na zona de servizo do porto de Mugardos (A Coruña).
-Convenio de colaboración entre a Empresa Pública de Obras e Servizos Hidráulicos, Portos de Galicia e o Concello de Ares, para a execución e mantemento dun colector de gravidade na zona de servizo do porto de Ares e dun aliviadoiro na zona de servizo do porto de Redes.
-Convenio de colaboración entre a Consellería de Medio Ambiente, Territorio e Infraestruturas, a Empresa Pública de Obras e Servizos Hidráulicos e o Concello da Peroxa, para a execución da obra recuperación ambiental da marxe dereita do río Miño ao seu paso polos Peares. A Peroxa. Ourense, de clave OH.432.759.
-Convenio de colaboración entre a Consellería de Medio Ambiente, Territorio e Infraestruturas, o organismo autónomo Augas de Galicia, a Empresa Pública de Obras e Servizos Hidráulicos e o Concello de Marín, para a execución e financiamento de infraestruturas hidráulicas no concello de Marín.
-Convenio de colaboración entre a Consellería de Medio Ambiente, Territorio e Infraestruturas, a Empresa Pública de Obras e Servizos Hidráulicos e o Concello de Mondariz-Balneario, para a execución da obra de proxecto de demolilción e adecuación do contorno da EDAR de Mondariz-Balneario, de clave OH.336.930.